กฎกระทรวงแบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. 2565กฎกระทรวง แบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. ๒๕๖๕อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. ๒๕๖๐ (๒) กฎกระทรวงแบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ๒) พ.ศ. ๒๕๖๔มาตรา 2 ข้อ ๒ ให้สำนักงานนโยบายและแผนทรัพยากรธรรมชาติและสิ่งแวดล้อม มีภารกิจในการกำหนดนโยบาย แผน และมาตรการการจัดการทรัพยากรธรรมชาติและสิ่งแวดล้อม รวมทั้งประสานความร่วมมือกับหน่วยงานทั้งภายในประเทศและระหว่างประเทศในการดำเนินการด้านส่งเสริมและรักษาคุณภาพสิ่งแวดล้อมมาตรา 2 การบริหารจัดการทรัพยากรธรรมชาติและสิ่งแวดล้อม เพื่อสนับสนุนการพัฒนาประเทศให้เติบโตอย่างยั่งยืน ภายใต้ความสมดุลของทรัพยากรธรรมชาติและสิ่งแวดล้อมและคุณภาพชีวิตที่ดีของประชาชน โดยให้มีหน้าที่และอำนาจ ดังต่อไปนี้ (๑) จัดทำนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม (๒)มาตรา 2 ประสานและจัดทำแผนการจัดการทรัพยากรธรรมชาติและสิ่งแวดล้อมและดำเนินการอื่นให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและกฎหมายอื่นที่เกี่ยวข้อง รวมทั้งประสานการจัดการเพื่อนำไปสู่การปฏิบัติที่เป็นรูปธรรม (๓) ศึกษา วิเคราะห์ ประสาน และดำเนินการให้มีการประกาศเขตพื้นที่มาตรา 2 และมาตรการคุ้มครองทรัพยากรธรรมชาติและสิ่งแวดล้อม (๔) ติดตาม ตรวจสอบ และประเมินผลการดำเนินงานตามนโยบาย แผน และมาตรการ และจัดทำรายงานสถานการณ์คุณภาพสิ่งแวดล้อม (๕) ดำเนินการเกี่ยวกับการประเมินผลกระทบสิ่งแวดล้อมที่อาจเกิดขึ้นจากโครงการหรือกิจกรรมของภาครัฐหรือภาคเอกชนมาตรา 2 ซึ่งมีแนวโน้มที่จะก่อให้เกิดผลเสียหายต่อคุณภาพสิ่งแวดล้อม (๖) บริหารงานกองทุนสิ่งแวดล้อมให้มีประสิทธิภาพ เพื่อสนับสนุนนโยบาย แผน และมาตรการ และการจัดการทรัพยากรธรรมชาติและสิ่งแวดล้อมในทุกภาคส่วน (๗) ประสานความร่วมมือกับองค์กรระหว่างประเทศและต่างประเทศมาตรา 2 ในการดำเนินการร่วมด้านนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม (๘) เสนอความเห็นเพื่อประกอบการพิจารณาในการกำหนดนโยบายและยุทธศาสตร์การป้องกันและแก้ไขปัญหาด้านการเปลี่ยนแปลงสภาพภูมิอากาศของประเทศ การกักเก็บ และการปลดปล่อยก๊าซเรือนกระจก รวมทั้งศึกษา วิจัยมาตรา 2 และพัฒนาเกี่ยวกับการเปลี่ยนแปลงสภาพภูมิอากาศ (๙) เสนอความเห็นเพื่อประกอบการพิจารณาในการกำหนดนโยบายและแผนการอนุรักษ์และใช้ประโยชน์ความหลากหลายทางชีวภาพอย่างยั่งยืน ตลอดจนดำเนินการตามพันธกรณีของความตกลงระหว่างประเทศที่เกี่ยวข้องกับความหลากหลายทางชีวภาพ (๑๐)มาตรา 2 ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงาน หรือตามที่รัฐมนตรีหรือคณะรัฐมนตรีมอบหมายมาตรา 3 ข้อ ๓ ให้แบ่งส่วนราชการสำนักงานนโยบายและแผนทรัพยากรธรรมชาติและสิ่งแวดล้อม ดังต่อไปนี้ (๑) สำนักงานเลขานุการกรม (๒) กองจัดการความหลากหลายทางชีวภาพ (๓) กองจัดการสิ่งแวดล้อมธรรมชาติและศิลปกรรม (๔) กองติดตามประเมินผลสิ่งแวดล้อม (๕) กองบริหารกองทุนสิ่งแวดล้อม (๖)มาตรา 3 กองประสานการจัดการการเปลี่ยนแปลงสภาพภูมิอากาศ (๗) กองพัฒนาระบบการประเมินผลกระทบสิ่งแวดล้อม (๘) กองยุทธศาสตร์และแผนงาน (๙) กองประเมินผลกระทบสิ่งแวดล้อม (๑๐) กองสิ่งแวดล้อมชุมชนและพื้นที่เฉพาะมาตรา 4 ข้อ ๔ ในสำนักงานนโยบายและแผนทรัพยากรธรรมชาติและสิ่งแวดล้อม ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงินมาตรา 4 และการบัญชีของสำนักงาน (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 5 ข้อ ๕ ในสำนักงานนโยบายและแผนทรัพยากรธรรมชาติและสิ่งแวดล้อม ให้มีกลุ่มนิติการ เพื่อสนับสนุนการปฏิบัติงานด้านกฎหมายและระเบียบของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับงานด้านกฎหมายตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติมาตรา 5 และกฎหมายอื่นที่เกี่ยวข้อง (๒) ศึกษาและวิเคราะห์เพื่อยกร่างและพัฒนากฎหมายที่อยู่ในความรับผิดชอบของสำนักงาน (๓) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในหน้าที่และอำนาจของสำนักงาน (๔) ให้คำปรึกษามาตรา 5 และวินิจฉัยปัญหาข้อกฎหมายเกี่ยวกับกฎหมายที่อยู่ในความรับผิดชอบของสำนักงาน (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 6 ข้อ ๖ ในสำนักงานนโยบายและแผนทรัพยากรธรรมชาติและสิ่งแวดล้อม ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)มาตรา 6 เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานในสังกัดสำนักงาน (๔)มาตรา 6 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 7 ข้อ ๗ สำนักงานเลขานุการกรม มีหน้าที่และอำนาจ ดังต่อไปนี้ (๑) ดำเนินการเกี่ยวกับการบริหารงานทั่วไป งานสารบรรณ งานช่วยอำนวยการ และงานเลขานุการของสำนักงาน (๒) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของสำนักงาน (๓)มาตรา 7 ดำเนินการเกี่ยวกับการจัดระบบงานและการบริหารงานบุคคลของสำนักงาน (๔) ดำเนินการเกี่ยวกับการประชาสัมพันธ์และเผยแพร่กิจกรรม ความรู้ ความก้าวหน้า และผลงานของสำนักงาน (๕) ประสานและประมวลผลการปฏิบัติราชการของหน่วยงานในสังกัด ตลอดจนจัดทำแผนปฏิบัติงานของสำนักงานให้สอดคล้องกับนโยบายและแผนแม่บทของกระทรวง (๖)มาตรา 7 ดำเนินการอื่นใดที่มิได้กำหนดให้เป็นหน้าที่และอำนาจของหน่วยงานใดในสำนักงาน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 8 ข้อ ๘ กองจัดการความหลากหลายทางชีวภาพ มีหน้าที่และอำนาจ ดังต่อไปนี้ (๑) ดำเนินการและเสนอแนะเพื่อให้มีการกำหนดนโยบาย ยุทธศาสตร์ และแผนการอนุรักษ์และใช้ประโยชน์ความหลากหลายทางชีวภาพ รวมทั้งศึกษา วิจัย และพัฒนาเกี่ยวกับความหลากหลายทางชีวภาพ (๒) จัดทำแนวทาง มาตรการ หลักเกณฑ์มาตรา 8 และกลไกการดำเนินงานระดับชาติและระดับนานาชาติ ในการบริหารจัดการความหลากหลายทางชีวภาพ ความปลอดภัยทางชีวภาพ การเข้าถึง และแบ่งปันผลประโยชน์จากทรัพยากรพันธุกรรม (๓) ประสานการอนุวัตและติดตามการดำเนินงานตามพันธกรณีของอนุสัญญา พิธีสาร และความตกลงระหว่างประเทศและระดับภูมิภาคที่เกี่ยวข้องมาตรา 8 รวมทั้งจัดทำความเห็น และท่าทีในการเจรจาในประเด็นที่เกี่ยวข้อง (๔) ประสานและสนับสนุนการดำเนินการตามนโยบายและกฎหมายที่เกี่ยวข้องในเรื่องความหลากหลายทางชีวภาพและความปลอดภัยทางชีวภาพ (๕) ศึกษา วิเคราะห์ ติดตามสถานภาพ และภัยคุกคามความหลากหลายทางชีวภาพ (๖)มาตรา 8 พัฒนาฐานข้อมูลและระบบเครือข่ายการแลกเปลี่ยนข้อมูลด้านความหลากหลายทางชีวภาพ และความปลอดภัยทางชีวภาพ (๗) ติดตาม ตรวจสอบ และประเมินผลการดำเนินงานตามนโยบาย ยุทธศาสตร์ แผน แนวทาง และมาตรการการอนุรักษ์และใช้ประโยชน์ความหลากหลายทางชีวภาพ (๘)มาตรา 8 ปฏิบัติงานในฐานะฝ่ายเลขานุการของคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ และคณะกรรมการอื่นที่เกี่ยวข้อง (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 9 ข้อ ๙ กองจัดการสิ่งแวดล้อมธรรมชาติและศิลปกรรม มีหน้าที่และอำนาจ ดังต่อไปนี้ (๑) ดำเนินการเพื่อให้มีการกำหนดนโยบาย ยุทธศาสตร์ แผน แนวทาง มาตรฐาน และมาตรการการอนุรักษ์ คุ้มครอง และฟื้นฟูคุณภาพสิ่งแวดล้อมธรรมชาติและสิ่งแวดล้อมศิลปกรรมในพื้นที่แหล่งธรรมชาติ แหล่งศิลปกรรมมาตรา 9 พื้นที่กรุงรัตนโกสินทร์และเมืองเก่า และพื้นที่มรดกโลก รวมทั้งการจัดทำแผนแม่บท แผนบูรณาการ และแผนปฏิบัติการที่คำนึงถึงการอนุรักษ์อย่างมีประสิทธิภาพและการใช้ประโยชน์อย่างเหมาะสม (๒) ประสานการแปลงนโยบาย ยุทธศาสตร์ แผน แนวทาง มาตรฐาน และมาตรการการอนุรักษ์ คุ้มครองมาตรา 9 และฟื้นฟูคุณภาพสิ่งแวดล้อมธรรมชาติและสิ่งแวดล้อมศิลปกรรม ไปสู่การปฏิบัติอย่างบูรณาการในระดับพื้นที่ (๓) เสนอแนะแนวทางและมาตรการในการบริหารจัดการเพื่อควบคุม ป้องกัน แก้ไข และลดผลกระทบสิ่งแวดล้อมธรรมชาติและสิ่งแวดล้อมศิลปกรรม รวมทั้งมาตรการจูงใจในการอนุรักษ์ คุ้มครองมาตรา 9 และฟื้นฟูคุณภาพสิ่งแวดล้อมธรรมชาติและสิ่งแวดล้อมศิลปกรรมที่มีประสิทธิภาพและการใช้ประโยชน์อย่างสมดุล เหมาะสม และยั่งยืน (๔) ติดตาม ตรวจสอบ และประเมินผลการดำเนินงานตามนโยบาย ยุทธศาสตร์ แผน แนวทาง มาตรฐาน และมาตรการการอนุรักษ์ คุ้มครอง และฟื้นฟูคุณภาพสิ่งแวดล้อมธรรมชาติและสิ่งแวดล้อมศิลปกรรม (๕) ศึกษามาตรา 9 วิเคราะห์ และประเมินคุณค่าและคุณภาพสิ่งแวดล้อมของแหล่งธรรมชาติและแหล่งศิลปกรรมเพื่อจัดลำดับความสำคัญ การขึ้นทะเบียนและการประกาศเขตคุ้มครองแหล่งธรรมชาติ แหล่งศิลปกรรมอันควรอนุรักษ์ พื้นที่เมืองเก่า และพื้นที่มรดกโลก (๖) ส่งเสริมและสนับสนุนการพัฒนาศักยภาพภาคีเครือข่าย สร้างกระบวนการเรียนรู้มาตรา 9 ให้คำแนะนำด้านเทคนิควิชาการ และแนวทางการบริหารจัดการ อนุรักษ์ คุ้มครอง และฟื้นฟูคุณภาพสิ่งแวดล้อมธรรมชาติและสิ่งแวดล้อมศิลปกรรมของพื้นที่แหล่งธรรมชาติ แหล่งศิลปกรรม พื้นที่กรุงรัตนโกสินทร์และเมืองเก่า และพื้นที่มรดกโลก (๗) พัฒนาฐานข้อมูลด้านสิ่งแวดล้อมธรรมชาติและสิ่งแวดล้อมศิลปกรรมมาตรา 9 เพื่อการบริหารจัดการเชิงพื้นที่และการบริการ (๘) ประสานการอนุวัตตามพันธกรณี และประสานกับองค์กรระหว่างประเทศที่เกี่ยวข้องกับอนุสัญญาว่าด้วยการคุ้มครองมรดกทางวัฒนธรรมและธรรมชาติของโลกและอนุสัญญาอื่นที่เกี่ยวข้อง (๙) ปฏิบัติงานในฐานะฝ่ายเลขานุการของคณะกรรมการอนุรักษ์และพัฒนากรุงรัตนโกสินทร์และเมืองเก่ามาตรา 9 และคณะกรรมการอื่นที่เกี่ยวข้อง (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 10 ข้อ ๑๐ กองติดตามประเมินผลสิ่งแวดล้อม มีหน้าที่และอำนาจ ดังต่อไปนี้ (๑) ติดตาม ตรวจสอบ และประเมินสถานการณ์คุณภาพสิ่งแวดล้อมทุกระดับ และจัดทำรายงานสถานการณ์คุณภาพสิ่งแวดล้อมของประเทศ (๒) ศึกษาและวิเคราะห์ปัญหา สาเหตุ และปัจจัยที่ส่งผลกระทบสิ่งแวดล้อม รวมทั้งประเมินผลกระทบจากนโยบาย แผนมาตรา 10 และมาตรการด้านต่าง ๆ ที่เป็นแรงกดดันต่อทรัพยากรธรรมชาติและสิ่งแวดล้อม เพื่อเป็นข้อมูลประกอบการตัดสินใจเชิงนโยบาย หรือเสนอแนะการทบทวนการกำหนดนโยบายและมาตรการการจัดการทรัพยากรธรรมชาติและสิ่งแวดล้อม ให้สอดคล้องและเหมาะสมกับสถานการณ์ที่เปลี่ยนแปลงไป (๓) ติดตาม ตรวจสอบมาตรา 10 และประเมินผลการดำเนินงานที่ตอบสนองต่อนโยบาย ยุทธศาสตร์ และแผนด้านทรัพยากรธรรมชาติและสิ่งแวดล้อม รวมทั้งความก้าวหน้าของการดำเนินงานตามมติของคณะรัฐมนตรีและคณะกรรมการที่เกี่ยวข้อง (๔) ศึกษาและวิเคราะห์เพื่อพัฒนาแนวทางการประเมินความคุ้มค่าของการดำเนินงานด้านทรัพยากรธรรมชาติและสิ่งแวดล้อมในความรับผิดชอบมาตรา 10 รวมทั้งพัฒนาระบบและกลไกการติดตามประเมินผลการดำเนินการตามแผนปฏิบัติราชการที่ตอบสนองต่อนโยบายและยุทธศาสตร์ด้านทรัพยากรธรรมชาติและสิ่งแวดล้อม (๕) พัฒนาระบบฐานข้อมูลและระบบสารสนเทศ และองค์ความรู้ด้านทรัพยากรธรรมชาติและสิ่งแวดล้อม สำหรับการพัฒนาศักยภาพการบริหารจัดการของสำนักงานมาตรา 10 รวมทั้งการให้บริการแก่ประชาชน (๖) เป็นศูนย์กลางการบริการประชาชนและประสานการจัดการเรื่องร้องเรียนเกี่ยวกับทรัพยากรธรรมชาติและสิ่งแวดล้อม และเสนอแนะแนวทางหรือมาตรการที่เหมาะสม เพื่อแก้ไขปัญหาอย่างยั่งยืน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 11 ข้อ ๑๑ กองบริหารกองทุนสิ่งแวดล้อม มีหน้าที่และอำนาจ ดังต่อไปนี้ (๑) เสนอแนะเพื่อให้มีการกำหนดนโยบายและพัฒนากลยุทธ์การบริหารกองทุนสิ่งแวดล้อม (๒) พิจารณาและจัดทำแผนการระดมทุนและการบริหารเงินกู้โครงการ (๓) เสนอแนะเพื่อให้มีการกำหนดหลักเกณฑ์ เงื่อนไข ระเบียบมาตรา 11 และวิธีการเกี่ยวกับการบริหารจัดการกองทุนสิ่งแวดล้อม (๔) กำหนดหลักเกณฑ์การพิจารณา คัดเลือกผู้จัดการกองทุน และจัดทำบันทึกข้อตกลงระหว่างผู้จัดการกองทุนกับกองทุนสิ่งแวดล้อม (๕) วิเคราะห์และประเมินความเหมาะสมของโครงการในเชิงเทคนิควิชาการ และการเงินของโครงการที่เสนอขอรับเงินอุดหนุนจากกองทุนสิ่งแวดล้อมมาตรา 11 (๖) ประสานการวิเคราะห์และประเมินความเหมาะสมของโครงการในเชิงเทคนิควิชาการและการเงินของโครงการที่เสนอขอรับเงินกู้จากกองทุนสิ่งแวดล้อม (๗) บริหารการเบิกจ่ายเงินกองทุนสิ่งแวดล้อมตามที่คณะกรรมการกองทุนสิ่งแวดล้อมอนุมัติ และจัดทำรายงานการรับและจ่ายเงินของกองทุนสิ่งแวดล้อม (๘) ติดตาม ตรวจสอบมาตรา 11 และประเมินผลโครงการและการบริหารงานกองทุนสิ่งแวดล้อม เพื่อจัดทำรายงานเสนอต่อคณะกรรมการกองทุนสิ่งแวดล้อม และคณะกรรมการสิ่งแวดล้อมแห่งชาติ (๙) ปฏิบัติงานในฐานะฝ่ายเลขานุการของคณะกรรมการกองทุนสิ่งแวดล้อม (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 12 ข้อ ๑๒ กองประสานการจัดการการเปลี่ยนแปลงสภาพภูมิอากาศ มีหน้าที่และอำนาจ ดังต่อไปนี้ (๑) เสนอแนะเพื่อให้มีการกำหนดนโยบาย ยุทธศาสตร์ และแผนการดำเนินงานเกี่ยวกับการจัดการป้องกันและการแก้ไขปัญหาการเปลี่ยนแปลงสภาพภูมิอากาศของประเทศ การกักเก็บและการปลดปล่อยก๊าซเรือนกระจก รวมทั้งศึกษา วิจัยมาตรา 12 และพัฒนาเกี่ยวกับการเปลี่ยนแปลงสภาพภูมิอากาศ (๒) เสนอแนะแนวทาง หลักเกณฑ์ และกลไกในการดำเนินงานระดับชาติและระดับนานาชาติ เกี่ยวกับการจัดการการเปลี่ยนแปลงสภาพภูมิอากาศ และประสานการอนุวัตและติดตามการดำเนินงานตามพันธกรณีของอนุสัญญา พิธีสาร และความตกลงระหว่างประเทศมาตรา 12 และระดับภูมิภาคที่เกี่ยวข้องกับการเปลี่ยนแปลงสภาพภูมิอากาศ รวมทั้งจัดทำแนวทางและท่าทีในการเจรจาที่เกี่ยวข้อง เพื่อให้สอดคล้องกับสภาพเศรษฐกิจ สังคม และผลประโยชน์ของประเทศ (๓) เสนอแนะมาตรการเพื่อเสริมสร้างความร่วมมือและประสานงานระหว่างภาครัฐและภาคเอกชนมาตรา 12 รวมทั้งหน่วยงานต่างประเทศและองค์กรระหว่างประเทศในการดำเนินการเกี่ยวกับการจัดการการเปลี่ยนแปลงสภาพภูมิอากาศของประเทศ (๔) ติดตามและประสานกับภาครัฐและภาคเอกชนในการดำเนินการเกี่ยวกับการจัดการการเปลี่ยนแปลงสภาพภูมิอากาศของประเทศ (๕)มาตรา 12 ปฏิบัติงานในฐานะฝ่ายเลขานุการของคณะกรรมการนโยบายการเปลี่ยนแปลงสภาพภูมิอากาศแห่งชาติ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 13 ข้อ ๑๓ กองพัฒนาระบบการประเมินผลกระทบสิ่งแวดล้อม มีหน้าที่และอำนาจ ดังต่อไปนี้ (๑) ดำเนินการเพื่อออกประกาศกำหนดประเภทและขนาดของโครงการหรือกิจการของภาครัฐหรือภาคเอกชนที่ต้องจัดทำรายงานการประเมินผลกระทบสิ่งแวดล้อม รวมทั้งหลักเกณฑ์ วิธีการ ระเบียบปฏิบัติ ในการจัดทำรายงานการประเมินผลกระทบสิ่งแวดล้อมมาตรา 13 ตลอดจนเอกสารที่เกี่ยวข้อง (๒) กำหนดรูปแบบ วิธีการ ขั้นตอน และแนวทางการดำเนินงานเกี่ยวกับการมีส่วนร่วมของประชาชน การประเมินผลกระทบสิ่งแวดล้อมทางสังคมและสุขภาพในกระบวนการประเมินผลกระทบสิ่งแวดล้อม (๓) ดำเนินการเกี่ยวกับการขออนุญาตเป็นผู้มีสิทธิทำรายงานการประเมินผลกระทบสิ่งแวดล้อมมาตรา 13 การส่งเสริมและควบคุมการปฏิบัติงานของผู้ได้รับใบอนุญาต (๔) ศึกษา วิเคราะห์ รูปแบบการกระจายอำนาจการพิจารณารายงานการประเมินผลกระทบสิ่งแวดล้อมและรายงานผลกระทบสิ่งแวดล้อมเบื้องต้น บางประเภท ขนาด ให้หน่วยงานส่วนภูมิภาคหรือส่วนท้องถิ่น รวมทั้งติดตาม ประเมินผลมาตรา 13 และสนับสนุนการดำเนินงานการประเมินผลกระทบสิ่งแวดล้อมของหน่วยงานที่ได้รับการมอบอำนาจ (๕) ดำเนินการเกี่ยวกับการติดตามตรวจสอบการปฏิบัติตามมาตรการป้องกันและแก้ไขผลกระทบสิ่งแวดล้อมให้ทั่วถึงและเป็นธรรมทั้งประเทศ เพื่อการพัฒนาระบบการประเมินผลกระทบสิ่งแวดล้อมมาตรา 13 รวมทั้งส่งเสริมการดำเนินงานของโครงการหรือกิจการในเรื่องเกี่ยวกับการรายงานการปฏิบัติตามมาตรการ (๖) พัฒนาระบบฐานข้อมูลการประเมินผลกระทบสิ่งแวดล้อม ข้อมูลการติดตามตรวจสอบผลกระทบสิ่งแวดล้อม รวมทั้งข้อมูลผู้มีสิทธิทำรายงานการประเมินผลกระทบสิ่งแวดล้อม (๗)มาตรา 13 ให้ความเห็นหรือคำปรึกษาทางวิชาการในเรื่องเกี่ยวกับระบบการประเมินผลกระทบสิ่งแวดล้อม และแนวทางการติดตามผลการปฏิบัติตามมาตรการป้องกันและแก้ไขผลกระทบสิ่งแวดล้อม (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 14 ข้อ ๑๔ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) ดำเนินการเกี่ยวกับการพัฒนานโยบาย ยุทธศาสตร์ และแผนการอนุรักษ์ และการบริหารจัดการทรัพยากรธรรมชาติและสิ่งแวดล้อมในภาพรวมของประเทศ (๒)มาตรา 14 วิเคราะห์และประสานการจัดทำแผนปฏิบัติการเพื่อการอนุรักษ์และการบริหารจัดการทรัพยากรธรรมชาติและสิ่งแวดล้อมระดับชาติเพื่อนำนโยบายไปสู่การปฏิบัติ (๓) วิเคราะห์และประเมินความเหมาะสมของแผนปฏิบัติการเพื่อการจัดการคุณภาพสิ่งแวดล้อมในระดับจังหวัด (๔)มาตรา 14 เสนอแนะนโยบายและแผนด้านสิ่งแวดล้อมระหว่างประเทศให้เหมาะสมกับนโยบายและแผนของประเทศ (๕) วิเคราะห์และเสนอแนะแนวทางการจัดสรรทรัพยากรเพื่อการบริหารจัดการทรัพยากรธรรมชาติและสิ่งแวดล้อมของประเทศ (๖) วิเคราะห์และเสนอแนะมาตรการทางกฎหมาย มาตรการทางเศรษฐศาสตร์ มาตรการทางสังคม และมาตรการอื่น ๆมาตรา 14 เพื่อผลักดันและสนับสนุนให้มีการนำนโยบายและแผนไปสู่การปฏิบัติ (๗) ดำเนินการเกี่ยวกับการพัฒนากลไกและระบบการประสานงานด้านการอนุรักษ์และการบริหารจัดการทรัพยากรธรรมชาติและสิ่งแวดล้อม เพื่อเสริมสร้างประสิทธิภาพการบริหารจัดการทรัพยากรธรรมชาติและสิ่งแวดล้อม (๘)มาตรา 14 ปฏิบัติงานในฐานะฝ่ายเลขานุการของคณะกรรมการสิ่งแวดล้อมแห่งชาติ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 15 ข้อ ๑๕ กองประเมินผลกระทบสิ่งแวดล้อม มีหน้าที่และอำนาจ ดังต่อไปนี้ (๑) ตรวจสอบ และพิจารณาเสนอความเห็นต่อรายงานการประเมินผลกระทบสิ่งแวดล้อม และรายงานผลกระทบสิ่งแวดล้อมเบื้องต้น ของโครงการหรือกิจการของภาครัฐ หรือภาคเอกชนที่ต้องจัดทำรายงานการประเมินผลกระทบสิ่งแวดล้อม (๒)มาตรา 15 จัดทำและพัฒนาแนวทางการจัดทำรายงานการประเมินผลกระทบสิ่งแวดล้อม สำหรับโครงการหรือกิจการประเภทต่าง ๆ (๓) ให้ความเห็นหรือคำปรึกษาทางวิชาการเกี่ยวกับแนวทางและเทคนิคการประเมินผลกระทบสิ่งแวดล้อม และการกำหนดมาตรการป้องกันและแก้ไขผลกระทบสิ่งแวดล้อมของโครงการหรือกิจการ (๔)มาตรา 15 ประสานและสนับสนุนการดำเนินงานของหน่วยงานที่ได้รับการมอบอำนาจการพิจารณารายงานการประเมินผลกระทบสิ่งแวดล้อม และรายงานผลกระทบสิ่งแวดล้อมเบื้องต้น (๕) ปฏิบัติงานในฐานะฝ่ายเลขานุการของคณะกรรมการผู้ชำนาญการพิจารณารายงานการประเมินผลกระทบสิ่งแวดล้อมด้านต่าง ๆ (๖)มาตรา 15 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายมาตรา 16 ข้อ ๑๖ กองสิ่งแวดล้อมชุมชนและพื้นที่เฉพาะ มีหน้าที่และอำนาจ ดังต่อไปนี้ (๑) เสนอแนะเพื่อให้มีการกำหนดนโยบาย แผน มาตรการ และกลไกเพื่อการจัดการสิ่งแวดล้อมชุมชนและภูมินิเวศ พื้นที่สีเขียว พื้นที่คุ้มครองสิ่งแวดล้อม พื้นที่เฉพาะและพื้นที่พัฒนาพิเศษ (๒) ศึกษา วิเคราะห์มาตรา 16 และดำเนินการเพื่อให้มีการประกาศกำหนดเขตพื้นที่และมาตรการคุ้มครองทรัพยากรธรรมชาติและสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ (๓) ประสาน ผลักดัน และสนับสนุนการเสริมสร้างศักยภาพในทุกภาคส่วน เพื่อขับเคลื่อนนโยบาย แผน มาตรการมาตรา 16 และกลไกเพื่อการจัดการสิ่งแวดล้อมชุมชนและภูมินิเวศ พื้นที่สีเขียว พื้นที่คุ้มครองสิ่งแวดล้อม พื้นที่เฉพาะและพื้นที่พัฒนาพิเศษ ไปสู่การปฏิบัติ (๔) ติดตาม ตรวจสอบ และประเมินคุณภาพสิ่งแวดล้อมในเขตพื้นที่คุ้มครองสิ่งแวดล้อม พื้นที่เฉพาะและพื้นที่พัฒนาพิเศษมาตรา 16 รวมทั้งประสานงานให้มีการปฏิบัติตามมาตรการคุ้มครองสิ่งแวดล้อม และการจัดทำแผนฟื้นฟูทรัพยากรธรรมชาติและสิ่งแวดล้อมในเขตพื้นที่คุ้มครองสิ่งแวดล้อม (๕) ศึกษา วิเคราะห์ พัฒนา และปรับปรุงกฎเกณฑ์ แนวทางปฏิบัติ มาตรการจูงใจ และระบบฐานข้อมูล เพื่อส่งเสริมและสนับสนุนการบริหารจัดการสิ่งแวดล้อมชุมชนและภูมินิเวศมาตรา 16 พื้นที่สีเขียว พื้นที่คุ้มครองสิ่งแวดล้อม พื้นที่เฉพาะและพื้นที่พัฒนาพิเศษ (๖) กลั่นกรอง ให้ความเห็น และเสนอแนะต่อนโยบาย แผนงาน โครงการหรือกิจกรรมของภาครัฐหรือภาคเอกชน ต่อการพัฒนาที่มีผลกระทบต่อคุณภาพสิ่งแวดล้อมและภูมินิเวศ ในพื้นที่ชุมชน พื้นที่สีเขียว พื้นที่คุ้มครองสิ่งแวดล้อมมาตรา 16 พื้นที่เฉพาะและพื้นที่พัฒนาพิเศษ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่เลขาธิการมอบหมายให้ไว้ ณ วันที่ ๖ กรกฎาคม พ.ศ. ๒๕๖๕ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไปอันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้